proxectonos/corpus_dominio_legal_administrativo_tmp huggingface dataset:
ORDE do 10 de decembro de 2007 pola que se modifica a do 17 de decembro de 2004 pola que se autoriza a apertura e funcionamento das escolas de educación infantil Castrillón e Os Cativos, ambas as dúas da Coruña, para impartir as ensinanzas de educación infantil.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/12/2007

Examinado o expediente presentado polo Concello da Coruña, titular da escola de educación infantil Os Cativos, en que solicita o cesamento de actividades do segundo ciclo de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, quen o remite cos informes correspondentes.
Resultando que o devandito centro obtivo autorización para impartir o 2º ciclo de educación infantil, mediante a Orde do 17 de decembro de 2004, pola que se autoriza a apertura e funcionamento das escolas de educación infantil Castrillón e Os Cativos, ambas as dúas da Coruña.
Esta consellería, por proposta da Dirección Xeral de Ordenación e Innovación Educativa,
DISPÓN:
Modificar a autorización da escola de educación infantil Os Cativos da Coruña, código 15032467, nos termos que figuran no anexo desta orde.
Contra esta orde, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 10 de decembro de 2007.
Laura Sánchez Piñón
Conselleira de Educación e Ordenación Universitaria
ANEXO
Provincia: A Coruña.
Concello: A Coruña.
Localidade: A Coruña.
Enderezo: rúa Palavea, s/n.
Código do centro: 15032467.
Denominación: escola de educación infantil Os Cativos.
Titular: Concello da Coruña.
Autorización do cesamento de actividades do 2º ciclo de educación infantil.
ORDE do 27 de novembro de 2007 pola que se lle autoriza a ampliación dunha unidade do segundo ciclo de educación infantil ao centro privado Labor de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/12/2007

Examinado o expediente presentado polo centro privado Labor de Vigo, no cal solicita a ampliación dunha unidade do segundo ciclo de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, quen o remite cos informes correspondentes.
Vistos o Real decreto 1537/2003, do 5 de decembro, BOE do 10 de decembro, polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio, DOG do 22 de maio, sobre autorización de centros docentes privados para impartir ensinanzas de réxime xeral non-universitarias, e a Orde do 20 de setembro de 1995, DOG do 15 de decembro, que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizarlle a ampliación dunha unidade do segundo ciclo de educación infantil ao centro privado Labor de Vigo, segundo os datos que se relacionan no anexo desta orde, facendo constar que, para a súa posta en funcionamento, a delegación provincial da consellería de educación e ordenación universitaria, logo do informe da Inspección Educativa, aprobará expresamente a relación de persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 27 de novembro de 2007.
Laura Sánchez Piñón
Conselleira de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: avda. das Camelias, 53.
Denominación: centro privado Labor.
Titular: Colegio Labor, S.L.
Código do centro: 36011099.
Nivel: segundo ciclo de educación infantil
Unidades de que constaba: 5.
Unidades novas autorizadas: 1.
Composición resultante:
Educación infantil: 6 unidades.
Educación primaria: 12 unidades.
Educación secundaria obrigatoria: 8 unidades.
ORDE do 20 de decembro de 2007 pola que se autoriza ao Servizo Galego de Saúde a levar a súa propia contabilidade.
CONSELLERÍA DE ECONOMÍA E FACENDA — III. OUTRAS DISPOSICIÓNS — 31/12/2007

Na actualidade, a normativa contable do Servizo Galego de Saúde está establecida na orde da Consellería de Economía e Facenda do 18 de outubro de 1991, sobre a contabilidade e xestión dos créditos do dito organismo autónomo, na que se establece que a contabilización dos expedientes de gasto corresponde ás intervencións territoriais delegadas.
Esta situación supón unha diferenza respecto do resto dos organismos autónomos que na actualidade teñen a competencia da levanza da contabilidade.
Considerando a necesidade de homoxeneizar a organización contable do conxunto dos organismos autónomos e, de acordo co Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia (en adiante TRLRFOG) que, no seu artigo 110 atribúe á Consellería de Economía e Facenda a competencia sobre a organización da contabilidade pública, ao tempo que o artigo 111 designa á Intervención Xeral da Comunidade Autónoma centro directivo da contabilidade pública,
DISPOÑO:
Artigo 1º
Autorizar o Servizo Galego de Saúde a levar e desenvolver a súa propia contabilidade.
Artigo 2º
A contabilidade do Servizo Galego de Saúde desenvolverase no sistema de información contable Xumco 2.
Artigo 3º
O Servizo Galego de Saúde deberá axustar a súa actuación, coas adaptacións pertinentes, se é o caso, á normativa vixente en materia contable, así como ás instrucións e circulares da Intervención Xeral da Comunidade Autónoma.
Artigo 4º
O Servizo Galego de Saúde deberá render ao Consello de Contas, a través da Intervención Xeral, a conta anual á que se refiren os artigos 118 a 121 do TRLRFOG.
Disposicións transitorias
Primeira.-A contabilidade dos ingresos seguirase levando pola Intervención Delegada do Servizo Galego de Saúde en canto non se desenvolvan os procedementos necesarios para a súa levanza polo organismo.
Segunda.-Esta orde non afecta as operacións relativas ao cerramento do exercicio 2007, que se realizarán polo sistema vixente na actualidade.
Disposicións derradeiras
Primeira.-Facúltase a Intervención Xeral da Comunidade Autónoma para que dite as instrucións necesarias para o desenvolvemento e aplicación do disposto nesta orde.
Segunda.-Esta orde entrará en vigor o día 1 de xaneiro de 2008, quedando derrogadas todas as disposicións que se opoñan ao disposto nela.
Santiago de Compostela, 20 de decembro de 2007.
José Ramón Fernández Antonio
Conselleiro de Economía e Facenda
RESOLUCIÓN do 12 de novembro de 2007 pola que se lle dá publicidade ás subvencións concedidas ao abeiro da Orde do 13 de abril de 2007, pola que se regula a concesión de subvencións ás entidades locais da Comunidade Autónoma de Galicia para o mantemento de puntos de atención continuada e zonas especiais de urxencias que funcionen en centros de saúde de titularidade municipal (Diario Oficial de Galicia número 89, do 9 de maio).
SERVIZO GALEGO DE SAÚDE — III. OUTRAS DISPOSICIÓNS — 30/11/2007

De conformidade co artigo 18.1º da Lei 38/2003, do 17 de novembro, xeral de subvencións e co Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, os órganos administrativos concedentes publicarán no Diario Oficial de Galicia, nos termos que se fixen regulamentariamente, as subvencións concedidas, con expresión da convocatoria, do programa e crédito orzamentario a que se imputen, do beneficiario, da cantidade concedida e da finalidade da subvención.
No artigo 7 da Orde do 13 de abril de 2007, pola que se regula a concesión de subvencións ás entidades locais da Comunidade Autónoma de Galicia para o mantemento de puntos de atención continuada e zonas especiais de urxencias que funcionen en centros de saúde de titularidade municipal (DOG nº 89, do 9 de maio), establécese que no prazo máximo de dous meses contados desde a resolución da concesión, se publicará no Diario Oficial de Galicia a relación das subvencións concedidas.
Na súa virtude,
RESOLVO:
Único.-Ordenar a publicación, no Diario Oficial de Galicia, das subvencións concedidas ao abeiro da Orde do 13 de abril de 2007, pola que se regula a concesión de subvencións ás entidades locais da Comunidade Autónoma de Galicia para o mantemento de puntos de atención continuada e zonas especiais de urxencias que funcionen en centros de saúde de titularidade municipal, que se relacionan no seguinte anexo: Concellos beneficiarios e subvencións concedidas.
Finalidade das subvencións: axuda para gastos derivados do normal funcionamento dos puntos de atención continuada e zonas especiais de urxencia que funcionen en centros de saúde de titularidade municipal.
Programa e crédito orzamentario de imputación: 50.01.412B.460.0 dos orzamentos xerais da comunidade autónoma para o ano 2007.
Santiago de Compostela, 12 de novembro 2007.
Ana Fernández Pulpeiro
Directora xeral da División de Recursos Económicos
Ver referencia pdf "23200D008P036.PDF"
RESOLUCIÓN do 15 de setembro de 2007, da Secretaría Xeral da Consellería de Sanidade, pola que se lles dá publicidade aos convenios de colaboración subscritos por esta consellería e polo Servizo Galego de Saúde no segundo cuadrimestre do ano 2007.
CONSELLERÍA DE SANIDADE — III. OUTRAS DISPOSICIÓNS — 30/11/2007

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga, por medio desta resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de maio, xuño, xullo e agosto do ano 2007, que se incorpora como anexo a esta resolución.
Santiago de Compostela, 15 de setembro de 2007.
José Manuel Peña Penabad
Secretario xeral da Consellería de Sanidade
Ver referencia pdf "23200D005P020.PDF"
ORDE do 26 de novembro 2007 pola que se modifica a do 19 de febreiro pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 30/11/2007

A Orde do 19 de febreiro de 2007 pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria (DOG nº 44, do 2 de marzo) establece, no seu artigo 5, un importe total dispoñible para o exercicio 2007 de 4.265.847,34  destinado ao financiamento das subvencións que ao abeiro dela poderán ser concedidas aos seus solicitantes, sen prexuízo de ulteriores variacións producidas como consecuencia de maiores dispoñibilidades orzamentarias, que se tramitarán como modificacións dela.
En consecuencia, ante a existencia de dispoñibilidades orzamentarias que poden ser utilizadas para os mesmos fins, cómpre ampliar de novo o importe dos créditos correspondentes ao exercicio 2007 destinados ao financiamento das subvencións que poderán ser concedidas ao abeiro da referida Orde do 19 de febreiro de 2007, na contía adicional de 2.728.000 , coa finalidade de que cheguen ao maior número de beneficiarios posible e nunha contía suficiente para garantir unha axeitada prestación dos servizos sociais.
Por todo o exposto, e no uso das facultades que me foron conferidas,
DISPOÑO:
Artigo único.
1. Amplíase o importe total correspondente ao exercicio 2007 destinado ao financiamento das subvencións que se van conceder ao abeiro da Orde do 19 de febreiro de 2007, pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria, nas seguintes contías e aplicacións orzamentarias:
05.31.312A.481.1 polo importe de 373.000 .
05.31.312E.481.4 polo importe de 1.455.000 .
05.31.312E.781.0 polo importe de 900.000 .
2. Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta disposición entrará en vigor o día seguinte ao da súa publicación.
Santiago de Compostela, 26 de novembro de 2007.
Anxo Manuel Quintana González
Vicepresidente da Igualdade e do Benestar
ORDE do 19 de novembro de 2007 pola que se resolve a convocatoria da do 11 de xuño para a concesión de axudas a conservatorios de música non dependentes da Consellería de Educación e Ordenación Universitaria e de titularidade pública.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/11/2007

Por Orde do 11 de xuño de 2007 (DOG do 25 de xuño) publicouse a convocatoria para a concesión de axudas a conservatorios de música non dependentes desta consellería e de titularidade pública.
Valoradas as solicitudes e elevada a proposta de concesión destas subvencións pola comisión constituída segundo o punto sétimo da orde de convocatoria, a Consellería de Educación e Ordenación Universitaria
DISPÓN:
Primeiro.-Concederlles as subvencións, nas contías que se sinalan, aos conservatorios de música que se relacionan no anexo a esta orde.
Segundo.-Para facer efectivo o pagamento das subvencións, os beneficiarios presentarán na Dirección Xeral de Formación Profesional e Ensinanzas Especiais, Servizo de Ensinanzas de Réxime Especial, antes do 14 de decembro de 2007, a xustificación completa dos gastos realizados, segundo o disposto no punto décimo da orde de convocatoria.
Terceiro.-Contra esta orde, que esgota a vía administrativa, e de conformidade cos artigos 44 e 46 da Lei 29/1998, do 13 de xullo, reguladora da xurisdición contencioso-administrativa (BOE do 14 de xullo), os interesados poderán interpoñer recurso contencioso-administrativo, perante o Tribunal Superior de Xustiza de Galicia, no prazo de dous meses contados desde o día seguinte ao desta publicación.
Santiago de Compostela, 19 de novembro de 2007.
Laura Sánchez Piñón
Conselleira de Educación e Ordenación Universitaria
Ver referencia pdf "23000D006P013.PDF"
RESOLUCIÓN do 31 de outubro de 2007, da Dirección Xeral de Transportes, pola que se publican as subvencións concedidas ao abeiro da Orde do 22 de maio de 2007 (Diario Oficial de Galicia número 109, do 17 de xuño), para o establecemento de servizos de transporte público nocturno a lugares de lecer baixo a marca NoiteBus.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 28/11/2007

Por medio da Orde do 22 de maio de 2007, a Consellería de Política Territorial, Obras Públicas e Transportes convocou subvencións para o establecemento de servizos de transporte público nocturno a lugares de lecer baixo a marca NoiteBus.
Unha vez rematada a tramitación de todas as solicitudes que se presentaron, e en cumprimento do artigo 6.5º da citada orde, deber dárselles publicidade ás subvencións concedidas.
En consecuencia,
RESOLVO:
Publicar como anexo as subvencións concedidas ao abeiro da Orde do 22 de maio de 2007, pola que se establecen as bases reguladoras e se convoca para o ano 2007 a concesión de subvencións a entidades locais e empresas de transporte, para o establecemento de servizos de transporte público nocturno a lugares de lecer baixo a marca NoiteBus.
Santiago de Compostela, 31 de outubro de 2007.
Mar Chao López
Directora xeral de Transportes
Ver referencia pdf "23000D006P013.PDF"
ORDE do 21 de novembro de 2007 pola que se amplía a dotación orzamentaria da Orde do 10 de maio de 2007 pola que se establecen as bases reguladoras de concesión de axudas en réxime de concorrencia competitiva para a renovación do parque de maquinaria agrícola da Comunidade Autónoma de Galicia, e se convocan para o ano 2007.
CONSELLERÍA DO MEDIO RURAL — III. OUTRAS DISPOSICIÓNS — 27/11/2007

A Orde do 10 de maio de 2007 (DOG nº 93, do 15 de maio), pola que se establecen as bases reguladoras de concesión de axudas en réxime de concorrencia competitiva para a renovación do parque de maquinaria agrícola da Comunidade Autónoma de Galicia e se convocan para o ano 2007, no seu artigo 16 relativo ao financiamento destas axudas, detállase a aplicación orzamentaria e o importe económico previsto para elas. Este artigo prevé expresamente a posibilidade de incrementar a dotación orzamentaria contida na referida orde, polo que, tendo en conta que o número de solicitudes presentadas superou as previsións realizadas por esta consellería, cómpre ampliar a dotación orzamentaria consignada inicialmente.
En consecuencia, de conformidade co disposto no artigo 30.1º.3 do Estatuto de autonomía de Galicia, e no uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e a Lei 1/1983, de normas reguladoras da Xunta e da súa Presidencia,
DISPOÑO:
Artigo único.
Primeiro.-Amplíase a dotación orzamentaria que se establece na Orde do 10 de maio de 2007 (DOG nº 93, do 15 de maio), pola que se establecen as bases reguladoras de concesión de axudas en réxime de concorrencia competitiva para a renovación do parque de maquinaria agrícola da Comunidade Autónoma de Galicia e se convocan para o ano 2007.
Segundo.-O incremento da dotación para o exercicio 2007 será de 3.113.333 euros, con cargo á aplicación orzamentaria 11.03.712C.770.1 (código de proxecto 200700425) dos orzamentos da Comunidade Autónoma de Galicia para o ano 2007.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 10 de maio de 2007.
Santiago de Compostela, 21 de novembro de 2007.
Alfredo Suárez Canal
Conselleiro do Medio Rural
SERVICIO GALEGO DE PROMOCIÓN DA IGUALDADE DO HOME E DA MULLER
ORDE do 14 de novembro de 2007 pola que se resolve a convocatoria da do 9 de xuño para a concesión de subvencións a escolas de música dependentes de institucións sen ánimo de lucro.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/11/2007

Por Orde do 9 de xuño de 2007 (DOG do 25 de xuño) publicouse a convocatoria para a concesión de subvencións a escolas de música dependentes de institucións sen ánimo de lucro.
Valoradas as solicitudes e elevada a proposta de concesión destas subvencións pola comisión constituída segundo o punto sétimo da orde de convocatoria, a Consellería de Educación e Ordenación Universitaria
DISPÓN:
Primeiro.-Concederlles as subvencións, nas contías que se sinalan, ás escolas de música dependentes de institucións sen ánimo de lucro que se relacionan no anexo I a esta orde.
Segundo.-Desestimar as solicitudes presentadas polas escolas de música dependentes de institucións sen ánimo de lucro que se relacionan no anexo II, polas causas que se indican.
Terceiro.-Para facer efectivo o pagamento das subvencións, os beneficiarios presentarán na Dirección Xeral de Formación Profesional e Ensinanzas Especiais, Servizo de Ensinanzas de Réxime Especial, antes do 12 de decembro de 2007, a xustificación completa dos gastos realizados, segundo o disposto no punto décimo da orde de convocatoria.
Cuarto.-Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ao da publicación no Diario Oficial de Galicia, perante a conselleira de Educación e Ordenación Universitaria, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben poderán presentar directamente recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa (BOE do 14 de xullo).
Santiago de Compostela, 14 de novembro de 2007.
Laura Sánchez Piñón
Conselleira de Educación e Ordenación
Universitaria
Ver referencia pdf "22900D008P036.PDF"
ORDE do 14 de novembro de 2007 pola que se publica a concesión dos premios extraordinarios de bacharelato correspondentes ao curso 2006-2007, convocados pola Orde do 29 de maio de 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/11/2007

A Orde do 29 de maio de 2007 (DOG do 6 de xuño) pola que se convocan os premios extraordinarios de bacharelato correspondentes ao curso 2006-2007, establece no seu artigo 7.2º que, de acordo coa proposta feita polo tribunal, a directora xeral de Ordenación e Innovación Educativa elevará a dita proposta para a publicación no Diario Oficial de Galicia da resolución de concesión ditada pola conselleira de Educación e Ordenación Universitaria.
Unha vez realizadas as probas, publicada a acta provisional coas cualificacións obtidas polos candidatos, resoltas as reclamacións presentadas, e vista a acta coa proposta definitiva do tribunal de adxudicación dos premios extraordinarios e a proposta da directora xeral de Ordenación e Innovación Educativa, esta consellería
DISPÓN:
Primeiro.-Conceder os premios extraordinarios de bacharelato, correspondentes ao curso 2006-2007, ao alumnado que figura no anexo a esta orde.
Segundo.-Contra esta resolución de adxudicación dos premios poderase recorrer mediante recurso potestativo de reposición ante a conselleira de Educación e Ordenación Universitaria no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben interpoñer directamente recurso contencioso-administrativo no prazo de dous meses perante o Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 14 de novembro de 2007.
Laura Sánchez Piñón
Conselleira de Educación e Ordenación Universitaria
Ver referencia pdf "22900D007P035.PDF"
Os/as gañadores/as deberán enviar, no prazo de dez días, á Consellería de Educación e Ordenación Universitaria, Servizo de Avaliación e Calidade do Sistema Educativo, edificio administrativo s/n, bloque 2, 1º andar, 15781, Santiago de Compostela, a certificación da titularidade dunha conta bancaria con 20 díxitos na que se ingresará mediante transferencia bancaria a dotación do premio.
ORDE do 14 de novembro de 2007 pola que se resolve a convocatoria da do 8 de xuño para a concesión de subvencións a escolas de música públicas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/11/2007

Por Orde do 8 de xuño de 2007 (DOG do 25 de xuño) publicouse a convocatoria para a concesión de subvencións a escolas de música públicas.
Valoradas as solicitudes e elevada a proposta de concesión destas subvencións pola comisión constituída segundo o punto sétimo da orde de convocatoria, a Consellería de Educación e Ordenación Universitaria
DISPÓN:
Primeiro.-Concederlles as subvencións, nas contías que se sinalan, ás escolas de música públicas que se relacionan no anexo I a esta orde.
Segundo.-Desestimar as solicitudes presentadas polas escolas de música públicas que se relacionan no anexo II, polas causas que se indican.
Terceiro.-Para facer efectivo o pagamento das subvencións, os beneficiarios presentarán na Dirección Xeral de Formación Profesional e Ensinanzas Especiais, Servizo de Ensinanzas de Réxime Especial, antes do 12 de decembro de 2007, a xustificación completa dos gastos realizados, segundo o disposto no punto décimo da orde de convocatoria.
Cuarto.-Contra esta orde, que esgota a vía administrativa, e de conformidade cos artigos 44 e 46 da Lei 29/1998, do 13 de xullo, reguladora da xurisdición contencioso-administrativa (BOE do 14 de xullo), os interesados poderán interpoñer recurso contencioso-administrativo, perante o Tribunal Superior de Xustiza de Galicia, no prazo de dous meses contados desde o día seguinte ao desta publicación.
Santiago de Compostela, 14 de novembro de 2007.
Laura Sánchez Piñón
Conselleira de Educación e Ordenación Universitaria
Ver referencia pdf "22900D009P037.PDF"
ORDE do 12 de novembro de 2007 pola que se resolve a convocatoria da segunda edición do premio Eu tamén navegar: para unha Galicia sen violencia de xénero.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 27/11/2007

Convocada pola Orde do 12 de marzo de 2007 (DOG nº 65, do 2 de abril) a segunda edición do premio Eu tamén navegar: para unha Galicia sen violencia de xénero e, de conformidade coa base sexta da referida orde, o vicepresidente da Igualdade e do Benestar
RESOLVE:
Primeiro.-Concederlle o premio Eu tamén navegar: para unha Galicia sen violencia de xénero, correspondente ao ano 2007, á seguinte entidade:
Marcha Mundial das Mulleres.
Como recoñecemento e reforzamento do seu labor de concienciación social, denuncia e loita contra as situacións de violencia de xénero en Galicia.
Segundo.-Contra esta orde, que esgota a vía administrativa, os interesados poderán interpoñer recurso potestativo de reposición perante o vicepresidente da Igualdade e do Benestar, no prazo dun mes contado desde o día seguinte ao da súa publicación no DOG, de conformidade co establecido na Lei 30/1992, do 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, do 13 de xaneiro, ou poderán impugnala directamente perante o Tribunal Superior de Xustiza de Galicia, no prazo de dous meses contados a partir da mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 12 de novembro de 2007.
Anxo Manuel Quintana González
Vicepresidente da Igualdade e do Benestar
RESOLUCIÓN do 17 de outubro de 2007, da Secretaría Xeral de Comunicación, pola que se lles dá publicidade aos convenios de colaboración subscritos por esta secretaría xeral no segundo cuadrimestre do ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/11/2007

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Comunicación, no segundo cuadrimestre do ano 2007, os cales se relacionan no anexo a esta resolución.
Santiago de Compostela, 17 de outubro de 2007.
P.D. (Disposición adicional segunda
do Decreto 44/2006, do 2 de marzo)
Fernando Salgado García
Secretario xeral de Comunicación
Ver referencia pdf "22900D005P034.PDF"
RESOLUCIÓN do 16 de novembro de 2007 pola que se lle dá publicidade á decisión do xurado designado para o outorgamento do premio institucional Chano Piñeiro do ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 28/11/2007

Por Resolución do 18 de setembro de 2007, da Secretaría Xeral de Comunicación, convócase o premio institucional Chano Piñeiro, no ámbito da promoción do sector audiovisual correspondente ao ano 2007, e se aproban as súas bases.
Por resolución da mesma secretaría, do 15 de outubro de 2007, procedeuse a designar os vogais do xurado encargado do outorgamento do dito premio, regulado na base cuarta da Resolución do 18 de setembro de 2007.
En data do 16 de novembro de 2007, logo de convocatoria, reúnese o xurado do premio para analizar e valorar as propostas de candidatos, así como outorgar o premio.
A base quinta, punto terceiro, da mencionada Resolución do 18 de setembro de 2007, dispón que a resolución pola que se outorgue o galardón se publicará inmediatamente no Diario Oficial de Galicia e se notificará oportunamente. Na súa virtude,
RESOLVO:
Darlle publicidade ao acordo do xurado designado para outorgar o premio Chano Piñeiro 2007, de acordo co seguinte teor:
«Reunido o día 16 de novembro de 2007 o xurado designado para outorgar o premio institucional Chano Piñeiro, no ámbito da promoción do sector audiovisual correspondente ao ano 2007, unha vez analizadas e valoradas as propostas de candidatos presentadas, acorda por unanimidade:
Primeiro.-Outorgar o premio Chano Piñeiro correspondente ao ano 2007, modalidade A. Audiovisual galego, a José Doval García, en recoñecemento ao seu labor no ámbito da interpretación, valorando especialmente a calidade da súa obra e a súa significación como achega sobresaínte ao audiovisual galego.
Segundo.-Outorgar o premio Chano Piñeiro correspondente ao ano 2007, modalidade B. Audiovisual internacional con relevancia para Galicia, a Jaime de Armiñán Oliver, en recoñecemento ao seu labor no ámbito cinematográfico, valorando especialmente o seu labor creativo e a súa significación como achega sobresaínte ao audiovisual internacional con relevancia para Galicia».
Santiago de Compostela, 16 de novembro de 2007.
Fernando Salgado García
Secretario xeral de Comunicación e presidente
do xurado
ORDE do 16 de novembro de 2007 pola que se modifica a do 20 de abril, pola que se convocan os premios fin de carreira da Comunidade Autónoma de Galicia para o alumnado que remate os seus estudos universitarios no ano 2007 nas universidades do Sistema Universitario de Galicia, ampliando a contía global máxima destinada aos premios fin de carreira da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/11/2007

A Orde do 20 de abril de 2007, pola que se convocan os premios fin de carreira da Comunidade Autónoma de Galicia para o alumnado que remate os seus estudos universitarios no ano 2007 nas universidades do sistema universitario de Galicia, establece no seu artigo 2º a contía global máxima que se destinará para a concesión destas axudas.
Nembargantes, o mesmo artigo establece que tal cantidade poderá ser incrementada de acordo coas dispoñibilidades económicas da Consellería.
Por todo o exposto, e en uso das facultades que me foron conferidas,
DISPOÑO:
Artigo único.-Modificación da Orde do 20 de abril de 2007, pola que se convocan os premios fin de carreira da Comunidade Autónoma de Galicia para o alumnado que remate os seus estudos universitarios no ano 2007 nas universidades do sistema universitario de Galicia.
O artigo 2º da citada orde queda redactado como segue:
«A Consellería de Educación e Ordenación Universitaria financiará estes premios con cargo á partida orzamentaria 09.04.422C.480.0 dos orzamentos xerais da Comunidade Autónoma de Galicia para o ano 2007 e cunha contía global máxima de 203.000 ».
Santiago de Compostela, 16 de novembro de 2007.
Laura Sánchez Piñón
Conselleira de Educación e Ordenación Universitaria
ORDE do 8 de novembro de 2007 sobre a aprobación definitiva do Plan Xeral de Ordenación Municipal do Concello de Zas (A Coruña).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 26/11/2007

I. Antecedentes.
I.1. Esta consellería mediante Orde do 7-9-2007 acordou, de conformidade co punto 5.a) do artigo 85 da Lei 9/2002, outorgar a aprobación definitiva parcial ao Plan Xeral de Ordenación Municipal do Concello de Zas suspendendo a aprobación do Plan xeral naqueles ámbitos que se sinalaban na propia orde, quedando pendentes da corrección das súas deficiencias polo concello.
I.2. O Pleno do Concello de Zas aprobou o 10-10-2007 as modificacións introducidas no Plan Xeral de Ordenación Municipal, logo dos informes emitidos polos servizos técnicos e xurídicos municipais en data 8-10-2007.
I.3. O expediente municipal foille remitido á Consellería de Política Territorial, Obras Públicas e Transportes para resolver sobre a súa aprobación definitiva, e tivo entrada no rexistro desta na data 17-10-2007, complementado con documentación que tivo entrada neste rexistro con data 5-11-2007.
II. Consideracións e fundamentación.
II.1. De conformidade co disposto no artigo 89.1º da Lei 9/2002, do 30 de decembro, de ordenación urbanística e protección do medio rural de Galicia, correspóndelle á conselleira de Política Territorial, Obras Públicas e Transportes resolver sobre a aprobación definitiva do Plan Xeral de Ordenación Municipal.
II.2. A Dirección Xeral de Urbanismo elevou o 6-11-2007 un informe-proposta no cal se analiza o contido da documentación presentada nos seguintes termos:
1. Para o cumprimento da Orde do 7-9-2007, o Concello de Zas presenta un exemplar do Plan Xeral de Ordenación Municipal no cal aparecen corrixidas as deficienzas sinaladas nesta.
2. O concello deberá remitir dous exemplares máis do documento (Orde do 26-10-1984), para que esta consellería proceda a efectuar a dilixencia de aprobación definitiva.
III. Resolución.
En virtude de todo o anterior, de conformidade co disposto no artigo 85.5º a) da Lei 9/2002, do 30 de decembro, de ordenación urbanística e protección do medio rural de Galicia,
RESOLVO:
Primeiro.-Outorgar a aprobación definitiva ao Plan Xeral de Ordenación Municipal do Concello de Zas.
Segundo.-De conformidade co disposto polos artigos 92 da Lei 9/2002, e 70 da Lei 7/1985, do 2 de abril, reguladora das bases de réxime local, o concello deberá publicar no BOP a normativa e ordenanzas do Plan Xeral de Ordenación Municipal aprobado definitivamente.
Terceiro.-Contra esta orde, que pon fin á vía administrativa, cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Cuarto.-Notifíqueselle esta orde ao concello e publíquese no Diario Oficial de Galicia.
Santiago de Compostela, 8 de novembro de 2007.
María José Caride Estévez
Conselleira de Política Territorial, Obras Públicas
e Transportes
RESOLUCIÓN do 2 de novembro de 2007 pola que se fan públicas as axudas concedidas ao abeiro da Resolución do 29 de marzo de 2007, da Secretaría Xeral de Relacións Exteriores, pola que se aproban as bases reguladoras da concesión de subvencións, en réxime de concorrencia competitiva, para a consolidación e fortalecemento de organizacións non gobernamentais de cooperación para o desenvolvemento e pola que se convocan as correspondentes ao ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/11/2007

Conforme o establecido polo primeiro parágrafo do artigo 9 da Resolución do 29 de marzo de 2007, da Secretaría Xeral de Relacións Exteriores, pola que se aproban as bases reguladoras da concesión de subvencións, en réxime de concorrencia competitiva, para a consolidación e fortalecemento de organizacións non gobernamentais de cooperación para o desenvolvemento e pola que se convocan as correspondentes ao ano 2007, unha vez ultimada a concesión de axudas, publicarase no Diario Oficial de Galicia a relación das concedidas con indicación da entidade beneficiaria, contía e finalidade.
Na súa virtude,
RESOLVO:
Publicar no Diario Oficial de Galicia as axudas concedidas pola resolución da Secretaría Xeral de Relacións Exteriores, do 2 de xullo, para a execución de proxectos de consolidación e fortalecemento de organizacións non gobernamentais de cooperación para o desenvolvemento, por un importe global de douscentos oitenta e tres mil trinta e cinco euros (283.035 euros), nas contías, beneficiarios/as e finalidade que se relacionan no anexo desta resolución.
Santiago de Compostela, 2 de novembro de 2007.
P.S. (Orde 1-10-2007)
Gumersindo Guinarte Cabada
Secretario xeral da Presidencia
Ver referencia pdf "22800D001P007.PDF"
ORDE do 8 de novembro de 2007 sobre aprobación definitiva do Plan Xeral de Ordenación Municipal do Concello de Paradela (Lugo).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 26/11/2007

I. Antecedentes.
I.1. Esta consellería mediante Orde do 10 de abril de 2007 acordou, de conformidade co punto 5.a) do artigo 85 da Lei 9/2002, outorgar a aprobación definitiva parcial ao Plan Xeral de Ordenación Municipal do Concello de Paradela suspendendo a aprobación do plan xeral naqueles ámbitos que se sinalaban na propia orde, quedando pendentes da corrección das súas deficiencias polo concello.
I.2. O Pleno do Concello de Paradela aprobou o 26-7-2007 as modificacións introducidas no Plan Xeral de Ordenación Municipal, logo dos informes emitidos polos servizos técnicos e xurídicos municipais en data do 20-7-2007.
I.3. O expediente municipal foi remitido á Consellería de Política Territorial, Obras Públicas e Transportes para resolver sobre a súa aprobación definitiva, tendo entrada no rexistro desta en data do 24-8-2007.
II. Consideracións e fundamentación.
II.1. De conformidade co disposto no artigo 89.1º da Lei 9/2002, do 30 de decembro, de ordenación urbanística e protección do medio rural de Galicia, correspóndelle á conselleira de Política Territorial, Obras Públicas e Transportes resolver sobre a aprobación definitiva do Plan Xeral de Ordenación Municipal.
II.2. A Dirección Xeral de Urbanismo elevou en data do 7-11-2007 un informe-proposta no que se analiza o contido da documentación presentada nos seguintes termos:
1. Para o cumprimento da Orde do 10 de abril de 2007, o Concello de Paradela presenta un exemplar do Plan Xeral de Ordenación Municipal no que aparecen corrixidas as deficiencias sinaladas nela.
2. O concello deberá remitir dous exemplares máis do documento (Orde do 26 de outubro de 1984), para que esta consellería proceda a efectuar a dilixencia de aprobación definitiva.
III. Resolución.
En virtude de todo o anterior, de conformidade co disposto no artigo 85.5º a) da Lei 9/2002, do 30 de decembro, de ordenación urbanística e protección do medio rural de Galicia,
RESOLVO:
1. Outorgar a aprobación definitiva ao Plan Xeral de Ordenación Municipal do Concello de Paradela.
2. De conformidade co disposto polos artigos 92 da Lei 9/2002, e 70 da Lei 7/1985, do 2 de abril, reguladora das bases de réxime local, o concello deberá publicar no BOP a normativa e ordenanzas do Plan Xeral de Ordenación Municipal aprobado definitivamente.
3. Contra esta orde, que pon fin á vía administrativa, cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
4. Notifíqueselle esta orde ao concello e publíquese no Diario Oficial de Galicia.
Santiago de Compostela, 8 de novembro de 2007.
María José Caride Estévez
Conselleira de Política Territorial, Obras Públicas
e Transportes
CORRECCIÓN de erros.-Orde do 28 de maio de 2007 pola que se convocan axudas para a promoción, produción e edición do libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas.
CONSELLERÍA DE CULTURA E DEPORTE — III. OUTRAS DISPOSICIÓNS — 02/07/2007

Observado un erro no texto da Orde do 28 de maio de 2007 (DOG do 13 de xuño) pola que se convocan axudas para a promoción, produción e edición do libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, procédese á súa corrección do seguinte xeito:
No artigo 4º, punto 4.4., onde di: «Así mesmo, a documentación relacionada nos puntos 1º e 2º poderá substituírse...», debe dicir: «Así mesmo, a documentación relacionada nos puntos a) e b) poderá substituírse...».
DECRETO 240/2007, do 20 de decembro, polo que se nomea conselleiro do Consello Consultivo de Galicia a Carlos Martínez-Buján Pérez.
PRESIDENCIA — II. AUTORIDADES E PERSOAL — 28/12/2007

De conformidade co establecido no artigo 4.3º da Lei 9/1995, do 10 de novembro, do Consello Consultivo de Galicia e oído o Consello da Xunta de Galicia na súa reunión de vinte de decembro de dous mil sete,
Nomeo conselleiro do Consello Consultivo de Galicia a Carlos Martínez-Buján Pérez.
Santiago de Compostela, vinte de decembro de dous mil sete.
Emilio Pérez Touriño
Presidente da Xunta de Galicia
ORDE do 20 de decembro de 2007 pola que se nomean vogais dos consellos de administración das autoridades portuarias.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 28/12/2007

O artigo 40 da Lei 27/1992, do 24 de novembro, de portos do Estado e da mariña mercante dispón que a designación dos vogais dos consellos de Administración das autoridades portuarias dos portos de interese xeral, será acordada polo órgano competente da comunidade autónoma por proposta das organizacións, organismos e entidades ás que representen aqueles.
Polo exposto, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
Nomear, como vogais, en representación da Xunta de Galicia, nos consellos de Administración das autoridades portuarias, as seguintes persoas:
-Na Autoridade Portuaria de San Cibrao-Ferrol e a súa ría:
Manuel Morato Miguel
Luís Vázquez Rodríguez.
-Na Autoridade Portuaria da Coruña:
Jacinto Parga Fernández.
-Na Autoridade Portuaria de Vilagarcía de Arousa e a súa ría:
Jacinto Parga Fernández.
Manuel Morato Miguel.
-Na Autoridade Portuaria de Marín e ría de Pontevedra:
José Manuel González Martínez.
María Isabel Domínguez Quintás.
-Na Autoridade Portuaria de Vigo e a súa ría:
Pierre Ianni.
Ramón Saúl Lueje Espina.
José Carlos Álvarez Villamarín.
Santiago de Compostela, 20 de decembro de 2007.
María José Caride Estévez
Conselleira de Política Territorial, Obras Públicas
e Transportes
ORDE do 20 de decembro de 2007 pola que se dispón o cesamento de vogais dos consellos de administración das autoridades portuarias.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 28/12/2007

O artigo 40 da Lei 27/1992, do 24 de novembro, de portos do Estado e da mariña mercante dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás cales representen aqueles.
Polo exposto, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento dos seguintes vogais, designados en representación da Xunta de Galicia, dos consellos de administración das autoridades portuarias, agradecéndolles os servizos prestados.
-Na autoridade portuaria de San Cibrao-Ferrol e a súa ría:
Ramón Saúl Lueje Espina.
-Na autoridade portuaria de Vilagarcía de Arousa e a súa ría:
José Carlos Álvarez Villamarín.
-Na autoridade portuaria de Marín e ría de Pontevedra:
Pablo Riera Táboas.
-Na autoridade portuaria de Vigo e a súa ría:
Javier Riera Nieves.
Luis Espada Recarey.
Santiago de Compostela, 20 de decembro de 2007.
María José Caride Estévez
Conselleira de Política Territorial, Obras Públicas
e Transportes
b) NOMEAMENTOS PRESIDENCIA
DECRETO 239/2007, do 20 de decembro, polo que se dispón o cesamento como conselleiro do Consello Consultivo de Galicia de José Luis de la Torre Nieto.
PRESIDENCIA — II. AUTORIDADES E PERSOAL — 28/12/2007

Tendo presentada José Luis de la Torre Nieto a súa renuncia como conselleiro do Consello Consultivo de Galicia, de conformidade co establecido na alínea a) do artigo 6, e no punto 1 do artigo 7, da Lei 9/1995, do 10 de novembro, do Consello Consultivo de Galicia,
DISPOÑO:
Que cese, por petición propia, como conselleiro do Consello Consultivo de Galicia José Luis de la Torre Nieto, agradecéndolle os servizos prestados.
Santiago de Compostela, vinte de decembro de dous mil sete.
Emilio Pérez Touriño
Presidente da Xunta de Galicia
DECRETO 241/2007, do 20 de decembro, polo que se nomea conselleiro do Consello Consultivo de Galicia a Francisco Javier DAmorín Vieitez.
PRESIDENCIA — II. AUTORIDADES E PERSOAL — 28/12/2007

De conformidade co establecido no artigo 4.3º da Lei 9/1995, do 10 de novembro, do Consello Consultivo de Galicia e oído o Consello da Xunta de Galicia na súa reunión de vinte de decembro de dous mil sete,
Nomeo conselleiro do Consello Consultivo de Galicia a Francisco Javier DAmorín Vieitez.
Santiago de Compostela, vinte de decembro de dous mil sete.
Emilio Pérez Touriño
Presidente da Xunta de Galicia
CORRECCIÓN de erros.-Resolución do 11 de decembro de 2007 pola que se aproban as bases que rexerán a convocatoria pública de dezaseis bolsas de colaboración en proxectos de investigación que se están a desenvolver no Consello da Cultura Galega e se anuncia a súa convocatoria.
CONSELLO DA CULTURA GALEGA — III. OUTRAS DISPOSICIÓNS — 28/12/2007

Advertido un erro na devandita resolución, publicada no DOG nº 245, do xoves 20 de decembro de 2007, cómpre facer a seguinte corrección:
Na páxina 19.442, liña 1, onde di: «Documentación presentada», debe publicarse o anexo XI que foi omitido.
Ver referencia pdf "25000D010P018.PDF"